Tervetuloa Jerusalem studioon!
Egyptissä on 26.―28. maaliskuuta -
presidentinvaalien ensimmäinen kierros.
Presidentti Abdel Fattah al-Sisin odotetaan voittavan ylivoimaisesti.
Suurin osa kilpakumppaneista ovat vankilassa tai boikotoivat vaaleja.
Egyptin haasteista keskustelevat tänään -
Tsvi Mazel, Jerusalemin poliittisen tutkimuskeskuksen tutkija -
ja Israelin entinen Egyptin-suurlähettiläs, -
sekä analyytikkomme Amir Oren -
ja tohtori Haim Koren IDC Herzliasta, hänkin entinen Egyptin-suurlähettiläs.
Herra Oren, kertoisitteko Egyptin tilanteesta presidentinvaalien alla?
Viime vuosina olemme oppineet, -
ettei presidentinvaalien tuloksista -
kannata olla liian varma.
Nyt näyttää kuitenkin siltä, -
että toisella ehdokkaalla on pienoinen yliote.
Tämä on istuvan presidentin, Abdel Fattah al-Sisin -
ja Sisin kannattajan, Mussa Mustafa Mussan, välinen kilpailu.
On lähes varmaa, -
että Abdel Fattah al-Sisi voittaa.
Epävarmaa on vain se, millä prosenttimäärällä hän voittaa, -
80 prosentilla, 90 prosentilla vai yli 100 prosentilla?
Toista kierrosta ei siis tarvita, -
ja Sisi vihitään virkaansa seuraavaksi neljäksi vuodeksi.
Suurin osa Egyptin mediasta on hallinnon vaikutusvallassa, -
ja se pitää tätä odotettua tulosta hyvänä asiana -
turvallisuuden, vakauden ja Sisin lupaamaan talouskehityksen kannalta.
Suurlähettiläs Mazel, -
Sisin edeltäjä Muhammad Mursi, -
jonka tuolloinen puolustusministeri Abdel Fattah al-Sisi syrjäytti, -
yritti muuttaa perustuslakia -
pedatakseen itselleen pitkän ja mukavan hallintokauden.
Presidentti Sisi on sen sijaan julistanut yllätyksellisesti, -
ettei hän aio asettua ehdolle toisen kauden jälkeen.
Lisääkö se Sisin kannatusta väestössä, -
joka ei ole kannattanut häntä varauksettomasti, -
vaikka tämän katsotaan tekevän parhaansa Egyptin hyväksi?
Vaalikampanja on erikoinen, -
koska Sisi on käytännössä ainut ehdokas.
Ilmeisesti hän vihjaisi asiasta -
Mussa Mustafa Mussalle.
Hän on tuntematon Ghad-puolueen jäsen.
Hän ilmeisesti asettui ehdolle vapaaehtoisesti.
Sisi hankkiutui eroon muista kilpailijoistaan -
epämiellyttävällä tavalla.
Osa heistä on haastettu oikeuteen, -
kuten Sami Anan, entinen esikuntapäällikkö.
Sisin haasteena on, -
miten estää Muslimiveljeskuntaa kehittämästä vahvaa vastustusta, -
mikä on aivan mahdollista.
Tilanne ei ole nyt hyvä, mutta kyseessä on muslimimaa, -
ei Washington, Pariisi eikä Lontoo.
Egyptin kaltaisissa maissa on normaalia, -
että ehdokkaita on vain yksi.
Muslimiveljeskunta ja muu oppositio olisivat voineet yhdistyä -
ja äänestää ei-ääntä, jos ehdokkaita on vain yksi.
Siksi hän piti parempana heikkoa vastaehdokasta, -
jotta oppositio ei saisi koottua suuria joukkoja häntä vastaan.
Emme vielä tiedä vaalien osallistumisprosenttia, -
onko se 40, 50 vai 60.
Mutta on mahdollista, -
että tultuaan valituksi Sisi muuttaa perustuslakia niin, -
että hänet voidaan valita vielä seuraavaksikin kaudeksi.
On ymmärrettävä, että Egypti on muslimimaa.
Se ei todellakaan ole demokraattinen, -
vaan sillä on oma tapansa toimia.
Olen ollut todistamassa Egyptin parlamenttivaaleja.
Kaikki yllättyivät, -
miten sujuvasti ja rauhallisesti ne menivät.
Alueen tyhjentämisestä puhuttiin, -
mikä kertoo vakauden tärkeydestä.
Tahrir-aukion tapahtumien ei haluta toistuvan.
Se on tärkeää egyptiläisillekin.
Liberaalitkin toimittajat sanoivat minulle vuonna 2016, -
että vakaus on äärimmäisen tärkeää.
Vakauden rinnalla ihmisoikeudet ja demokratisointi ovat toissijaisia.
Se antaa Sisille mahdollisuuksia tasoittaa tietä itselleen niin, -
että hänestä on tullut ainut vakavasti otettava ehdokas.
Miten vakaata Egyptin kaduilla nyt on?
Periaatteessa väestö kannattaa yhä Sisiä.
Hänen taloudellisia ja muita toimenpiteitään kritisoidaan, -
mutta ihmisoikeudet ovat tärkeämpiä länsimaalaisille -
kuin egyptiläisille.
He odottavat talouskehitystä -
Suezin kanavan suurprojektin jälkeen.
Muut ehdokkaat, Sami Anan ja Muhammad Anwar Sadat, -
Anwar Sadatin veljenpoika, -
ovat nyt pois pelistä.
Sisi voi jatkaa kampanjaansa.
Egypti on tietysti muslimi- ja arabimaa, ja afrikkalainen maa, -
mutta ennen kaikkea se on sotilasvalta.
Viimeiset 65 vuotta, Mursin vuotta lukuun ottamatta, -
Egyptiä ovat hallinneet armeijan upseerit, -
Nagib, Nasser, Sadat, Mubarak ja nyt Sisi.
Entisiä kenraaleita ovat myös Sisin vaarallisimmat kilpailijat -
Ahmad Shafiq ja Sami Anan, jotka sysättiin pois tieltä.
Egyptin keskiössä on yhä armeija ja turvallisuuslaitos.
Sisi ei halunnut sen jakautuvan omien kannattajiensa -
ja sattumoisin jotain toista kenraalia kannattavien kesken.
Hänellä on yksi uskollinen alamainen, Sedki Sobhy.
Kun Sisi oli puolustusministeri, Sedki oli esikuntapäällikkö, -
ja sitten hänet ylennettiin puolustusministeriksi.
Sisin asema on turvattu niin kauan kun armeija, turvallisuuslaitos -
ja poliisi ovat hänelle uskollisia.
USA:n ulkoministeri Rex Tillerson vieraili Kairossa pari viikkoa sitten.
Hän tapasi vastineensa Sameh al-Shukrin ja presidentti Sisin.
Hän välitti Washingtonin vaatimuksen läpinäkyvyydestä -
ja länsimaisista demokraattisista arvoista, -
joita näiltä vaaleilta ei voi odottaa.
Kuitenkin, toisin kuin edeltäjänsä Barack Obaman aikaan, -
Trumpin hallinto on presidentti Sisin vankkumaton tukija.
Yhdysvallat tukee häntä sekä taistelussa Isisiä vastaan -
että talousponnisteluissa.
Onko siitä apua istuvan presidentin vaalikampanjalle?
Yhdysvaltojen tuki on Egyptille hyvin tärkeää.
Kun Sisistä tuli presidentti, -
ensimmäinen asia, jonka hän teki, -
oli pyytää Obamalta apua Egyptille.
Hän sanoi, että Egypti tarvitsee teknologiaa ja investointeja, -
ja että se on hyvä liittolainen ja rauhassa Israelin kanssa, -
mutta Obama kieltäytyi.
Sitten Sisi kääntyi Venäjän ja Kiinan puoleen ja sai paljon apua.
Nyt Venäjä rakentaa sinne ydinlaitosta.
Se on ongelmallista.
Trumpin hallinto haluaisi Egyptin takaisin, -
mutta Egyptistä on tullut riippuvainen Venäjästä.
Venäjä on investoinut Egyptiin paljon, ja investoi jatkossakin.
USA:n apu on silti edelleen tärkeää, -
koska Egyptillä vahvat ja pitkäaikaiset siteet USA:han.
Sitten vielä eräs tärkeä asia.
Sisiä pidetään pahana sotilasdiktaattorina, -
ja Egyptin taloustilanne on huono, -
mutta se on parantunut huomattavasti.
Hän ei ole ollenkaan huono ehdokas tavalliselle egyptiläiselle.
Hän on tehnyt vaikean kirurgisen toimenpiteen Egyptin taloudelle.
Egyptin talous on muuttunut Mubarakin ajoista.
Egyptin punta on kellutettu, arvonlisävero otettu käyttöön -
ja valtionapuja lakkautettu.
Voisin luetella 20 merkittävää infrastruktuuriprojektia.
Yksi niistä on vehnäsiilojen puhdistaminen.
30 prosenttia vehnästä menetettiin vuosittain.
Hän rakentaa teitä ja rautateitä ja hankkii maita takaisin valtiolle.
Egyptiläiset ymmärtävät sen hyvin.
Inflaatio oli aiemmin noin 30 prosenttia kuussa, -
nyt se on hieman laskenut.
Tämä suuroperaatio -
yhteistyössä Kansainvälisen valuuttarahaston kanssa -
on nostanut Egyptin talouskasvun 4,5 prosentista 5 prosenttiin vuodessa.
Kansa on köyhää, eivätkä palkat ole nousseet toivotusti.
Ongelmia siis on, mutta kansa ymmärtää sen ja tukee Sisiä.
Sisi teki rankan devalvaation, -
mutta selvisi siitä.
Toiseksi Sisi yrittää esiintyä egyptiläisen kadunmiehen silmissä -
nöyrästi ja helposti lähestyttävästi.
Sisi näkee paljon vaivaa kansanomaisen imagonsa eteen.
Kansa tukee häntä edelleen, ja se on tärkeää.
Kysyisin teiltä, -
että nyt kun Sisin ensimmäinen kausi päättyy, -
voiko hän sitä tarkastellessaan todeta saavuttaneena tavoitteensa, -
vaikka tiettyjä haasteita on vielä jäljellä?
Enpä tiedä. Se riippuu siitä, mitä hän odotti.
Hän kehitti uuden ja selvän kansallisen turvallisuuden agendan.
Siinä hän onnistui, -
ja sai myös Euroopan maat ja Trumpin hallinnon vakuuttumaan siitä.
Osa hänen talousprojekteistaan ja yrityksistään saada investointeja -
eivät kuitenkaan onnistuneet.
Hän yrittää nyt keskittyä niihin ja toimia viisaammin -
varsinkin turismin ja teollisuusinvestointien kohdalla.
Talousajattelu tarvitsisi uusia ideoita.
Se on yhä armeijan kenraaleiden varassa, -
mikä ei tee hyvää taloudelle.
Kenraaleista puheen ollen, -
talouskehitys ja ulkomaiset investoinnit edellyttävät vakautta, -
joka ei ole ollut Sisin suurimpia menestystarinoita.
Se on kuitenkin ollut yksi Sisin suurimmista tavoitteista.
Onko Egyptistä tulossa vakaampi ympäristö -
ulkomaisille investoinneille?
Se vaikea prosessi on meneillään.
On paljon tekijöitä, joihin Sisi ei pysty vaikuttamaan.
Yksi niistä on Libya.
Siinain terrorista puhutaan paljon, -
mutta lisäksi Libyan rajan yli tulee rikollisjoukkoja -
ryöstelemään egyptiläiskaupunkeja.
Mitä Sisi voisi tehdä?
Pitäisikö hänen jakaa joukkonsa Siinain ja Libyan kesken?
Siinäpä pulma. Hän tekee parhaansa.
Hän erottaa tehottomia upseereita.
Kansainvälinen valuuttarahasto on asettanut ehtoja avulleen.
Ulkomaiset tarkkailijat vaativat kärsimättöminä demokratisointia.
Asiaa on katsottava kuitenkin egyptiläisten näkökulmasta.
Egyptiläisiä on nyt 95 miljoonaa.
Vuonna 2035 heitä on 125 miljoonaa.
Se tarkoittaa kaksi miljoonaa ihmistä lisää joka vuosi.
Egyptin on ruokittava heidät.
Puolet väestöstä on alle 25-vuotiata, ja kolmasosa on työttömiä.
Sisin harteilla on valtava taakka.
Maailma odottaa kärsimättömänä tajuamatta, -
että akuutit ongelmat on ratkaistava, -
ennen kuin voidaan paneutua pitkän aikavälin ongelmiin.
Sisi murtuu maailman ankariin ehtoihin.
Hänelle on annettava tilaa ja toimintamahdollisuuksia.
Israel pitää Egyptiä strategisena liittolaisenaan, -
jolla on merkittävä osa Lähi-idän politiikassa.
Israel pyrkii varmistamaan egyptiläisille vakaat elinolosuhteet, -
koska se vaikuttaa myös Israelin rajojen turvallisuuteen.
Miten paljon Israel tukee Sisiä -
ja auttaa hänen hallintoaan tuomaan vakautta Egyptiin?
Egyptin turvallisuus on tosiaan meidänkin turvallisuuttamme.
Israel on Egyptin naapurimaa.
Islamistinen kapina on sekä meitä että Egyptiä vastaan.
Meidän on yhdessä pysäytettävä se.
Emme kuitenkaan voi toimia Egyptin sisällä.
New York Timesin artikkelin mukaan -
Israel on pommittanut Isisiä Siinailla.
Ehkä, ehkä ei.
Ainakin maat tekevät hyvää tiedusteluyhteistyötä.
Se on tärkeää molemmille maille.
Kaikesta sotilaskokemuksestaan huolimatta -
Sisi ei ole onnistunut ongelman ratkaisemisessa.
Isis on ehkä pienentynyt puolella, mutta se on yhä siellä, -
eikä vain Siinailla, vaan myös itse Egyptissä, -
ja se salakuljettaa aseita ja räjähteitä Libyasta.
Se on vaikea tilanne, -
vaikka Sisi tekee yhteistyötä -
Itä-Libyaa hallitsevan kenraali Haftarin kanssa.
Teemme kaikkemme tämän hankalan tilanteen parantamiseksi.
Sisi on hyvä johtaja Egyptille, -
ei hänen sotilastaustansa vuoksi, -
vaan siksi, että hän on ottanut harteilleen valtavan talousprojektin, -
jolla Egyptin talous uudistetaan pitkällä tähtäimellä.
En tiedä, onnistuuko hän, -
mutta talousindikaattorit lupaavat hyvää.
Siinai ja Libya ovat Egyptille erittäin vakavia ongelmia.
Useimmat maat hyväksyvät Egyptin strategian Siinailla, -
mutta Libyassa...
Siitä ei ole kansainvälistä yksimielisyyttä.
Egypti on yrittänyt YK:n turvallisuusneuvostossa...
Tukeutumista Haftariin pidetään virheenä.
Valvomatonta rajaa on 2000 kilometriä.
Se on suuri vaara Egyptille.
Egypti tukeutuu Israeliinkin, vaikka Libya ei ole rajanaapurimme.
Siinailla yhteistyö on kuitenkin mahdollista, -
kuten New York Times kirjoitti.
Israelin puolustusvoimien entinen varaesikuntapäällikkö puhui -
läheisestä tiedusteluyhteistyöstä, -
mutta auttaako Israel Egyptin armeijaa aktiivisemminkin?
En puhu siitä sen enempää, -
mutta Egyptillä ja Israelilla on yhteisiä etuja.
Luin hiljattain ohjusten laukaisun estämisestä Siinailta Eilatiin.
Egyptin ja Hamasin väleille ei myöskään tehnyt hyvää -
viimeisin Gazan tunneli, joka ulottui myös Egyptin puolelle.
Se oli Hamasin ja Siinain Isisin yhteistyötä.
Tämä raja pitää meidät kiireisinä tulevat kuukaudet -
ja ehkä pidempäänkin.
Isis on epävakaa.
Se hävisi Raqqassa ja siirtyi Siinaille.
Joskus he hyökkäävät menestyksekkäästi -
Egyptin armeijaa ja poliisia vastaan.
Nyt saamme ihailla presidentti Sadatin viisautta.
Hän teki rauhan Israelin kanssa -
ja sai Siinain takaisin -
beduiineineen ja ongelmineen.
Hän sai kuitenkin vähentää puolustusmenoja -
ja vapauttaa taloutta.
Hänen ohjelmansa nimikin oli "Avaaminen", -
talouden avaaminen länsimaiseen tyyliin -
ja uudet suhteet Yhdysvaltoihin.
Egyptistä tuli yksi USA:n etuvartioista Lähi-idässä.
Punaisen meren rannikon Ras Banasissa valmisteltiin -
rynnäkköä Teheraniin panttivankien vapauttamiseksi.
Sisi on urhea upseeri.
Opiskellessaan everstinä amerikkalaisessa sotakoulussa -
hän kirjoitti esseen Muslimiveljeskunnasta.
Hän oli heidän puolellaan Mubarakin vastustaessa heitä.
Mursin aikaan hän kuitenkin näki, miten vaarallisia he ovat.
Hän ryhtyi rohkeasti johtamaan vallankaappausta.
Taustansa ansiosta hän on hyvä johtaja Egyptille.
Yksi asia vielä!
Egyptillä on vielä yksi uhka etelässä Niilin varrella -
Etiopiassa ja ehkä Sudanissakin.
Valitettavasti emme ehdi keskustella Pohjois-Sudanista ja Etiopiasta, -
vaikka vieraanamme on myös entinen Etelä-Sudanin-lähettiläs.
Suurlähettiläs Mazel, -
mitä on odotettavissa presidentti Sisin uudella kaudella?
Mihin hän keskittyy ja selviääkö hän näistä haasteista?
Hänellä on kaksi haastetta.
Tärkein on talous, -
mutta valitettavasti -
hänen taakkanaan on islamilainen kapina Siinailla.
Hän on tehnyt kaikkensa.
Hän on siirtänyt Siinaille paljon joukkoja, -
jalkaväkeä, lentokoneita ja helikoptereita.
Hän yrittää luoda mielikuvaa voitosta nyt vaalien alla.
Viimeaikaisten tilastojen mukaan tulokset ovat hyviä.
60―70 terroristia on tapettu ja noin 130 on pidätetty.
Noin 150 terroristipesäkettä on tuhottu.
Taistelu jatkuu.
Talouspuolella hän on tehnyt hyvää työtä -
Egyptin olosuhteet huomioiden.
Niin eivät tehneet Sadat eikä Mubarak.
Vasta viime vuosina on tehty edes jotain.
Hän ansaitsee siitä kiitosta.
Hänen tärkein tehtävänsä on vahvistaa liittoumaa -
saudien, emiraattien, -
Israelin ja Jordanian kanssa.
Hän yrittää myös saada Trumpin hallinnon -
aktiivisemmaksi Lähi-idässä.
Hän tukeutuu jatkossakin Venäjään Syyriassa ja Libyassa.
Hän kokoaa liittoumaa -
selvitäkseen kahdesta suurimmasta haasteestaan, -
jotka ovat turvallisuus ja talous.
Hänen on ensin voitettava vaalit, -
ellei ensimmäisellä kierroksella, niin toisella sitten.
Vakavasti sanottuna on valitettavaa, -
että jotkut Washingtonissa vastustavat vieläkin Sisin auttamista -
ihmisoikeuksien ja demokratian nimessä -
ehkä senaattori John McCainin johdolla.
Lakihan vaatii, että osa avusta pidätetään, -
kunnes ulkoministeri voi vakuuttaa, -
että prosessi etenee.
Israel yrittää parhaansa mukaan puhua Egyptin puolesta, -
jotta Sisi saisi kaiken tarvitsemansa avun.
Jos niin ei käy, katseet kääntyvät Moskovaan ja Beijingiin.
Kiitos, suurlähettiläs Mazel, herra Oren ja tohtori Koren!
Kiitos katsojillekin, näkemiin perjantaihin!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10177 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta